Imtella' Mejju 18, 2021 - Aġġornata 18 Ta' Mejju, 2021 4:21pm Miet il-kantawtur Franco Battiato ta' 76 sena, magħruf għal kanzunetti li baqgħu popolari mal-mogħdija taż-żmien, fosthom Centro di gravità permanente . Diski oħra ta' Battiato li għamlu suċċess partikolari jinkludu La cura, Bandiera Bianca u Voglio vederti danzare. Diffiċli wieħed jorbot lil Battiato ma' ġeneru wieħed, għaliex dan ħadem fil-mużika pop, l-elettronika, l-etnika u l-opera lirika. Idderieġa wkoll diversi films, fosthom Perdutoamor e Musikante. Dwar il-mewt, Battiato kien jgħid li din ma teżistix, u li hija biss trasformazzjoni.